section_heading: Životopis
paragraph_text: Za đakona Vrhbosanske nadbiskupije zaređen je u sarajevskoj katedrali 2. prosinca 1979. godine. Za svećenika se zaredio 4. srpnja 1980. godine u novosagrađenoj župskoj crkvi u Čajdrašu na zamolbu tadašnjeg župnika da ređenje bude u mladoj župi i u novoizgrađenoj župnoj crkvi. Mladu misu slavio je u župi Čajdraš 13. srpnja 1980. godine. Od 1980. do 1981. bio je kapelan u župi Presvetog Trojstva u Novom Sarajevu, pa to kraja listopada iste godine u župi Presvetog Srca Isusova u Prozoru.